

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Súkromná základná škola, Dneperská 1, Košice |
| 1. Názov projektu | **Nielen doučovanie ale „daco vecej“** |
| 1. Kód projektu ITMS2014+ | 312011R043 |
| 1. Názov pedagogického klubu | **Pedagogický klub učiteľov prírodovedných predmetov** |
| 1. Dátum stretnutia pedagogického klubu | 22.03.2019 |
| 1. Miesto stretnutia pedagogického klubu | Učebňa informatiky |
| 1. Meno koordinátora pedagogického klubu | Mgr. Jana Sabolová |
| 1. Odkaz na webové sídlo zverejnenej správy | www.dneperska.sk/szsprojekt2019 |

|  |
| --- |
| 1. **Manažérske zhrnutie:**   **Anotácia:**  Cieľom zasadnutia klubu je: uskutočniť didaktickú analýzu obsahu meraní PISA  **Kľúčové slová:** projekt, merania PISA, prírodovedná gramotnosť |
| 1. **Hlavné body, témy stretnutia, zhrnutie priebehu stretnutia:**   **Program stretnutia**   1. Úvod 2. Prírodovedná gramotnosť a PISA: **Rozbor učiva tematického celku** 3. Diskusia 4. Záver   K bodu 1:  Zasadnutie členov klubu sa uskutočnilo 22.03.2019 v učebni informatiky SZŠ Dneperská 1 Košice.  V úvode stretnutia Mgr. Jana Sabolová privítala prítomných členov klubu prírodovedných predmetov, privítala manažérku projektu Dr. Melišovú, a oboznámila ich s programom zasadnutia.    K bodu 2:  Mgr. J. Sabolová informovala prítomných o prírodovednej gramotnosti v kontexte meraní PISA. Uviedla že prírodovedná gramotnosť v zmysle štátneho vzdelávacieho programu (ŠVP) tvorí súčasťou vzdelávacej oblasti Človek a príroda a Človek a spoločnosť. Aj keď projekt je prioritne zameraný na žiakov 1. stupňa na úrovni súčasných meraní je možné zaznamenať výsledky v oblasti T5 a T9 v horizonte 2 a viac rokov, preto je v súčasnosti vhodné zaoberať aj problematikou prírodovednej gramotnosti žiakov 8. ročníka našej školy.  ŠVP v charakteristike vzdelávacích oblastí implicitne pomenováva úrovne prírodovednej gramotnosti ako ciele vzdelávania prostredníctvom obsahu tejto oblasti. Východiskom vzdelávacieho programu je obsahový a výkonový štandard prírodovedných predmetov (ŠVP ISCED 2 a ISCED 3), ktorý by mal učiteľ aplikovať v príprave a riadení vlastného vyučovania s rešpektovaním nových prístupov a použitím efektívnych metód.  Zameraním na vzdelávaciu oblasť umožňuje vzdelávací program zlepšiť komunikáciu a vzájomnú kooperácie učiteľov rôznych aprobačných predmetov.  Mgr. J. Sabolová podala informácie o prírodovednej gramotnosti v kontexte meraní PISA, v zmysle toho ako sa v týchto meraniach zisťuje výkonnostná úroveň žiakov. Podľa D. Výbohovej, (Rozvoj prírodovednej gramotnosti v základnej škole, 2013, MPC Bratislava )  <https://mpc-edu.sk/sites/default/files/publikacie/vybohova_rozvoj_prirodovednej_gramotnosti_v_ZS.pdf> uviedla, že PISA sa líši od prechádzajúcich porovnávacích štúdií žiackych výkonov komplexnou a detailnou databázou údajov, ktorá zohľadňuje okrem vlastnej výkonnosti študentov aj rodinné, sociálne a individuálne aspekty výkonu mladých ľudí (napr. ukazovatele rodinného, domáceho zázemia, záujmy a postoje mladých ľudí, charakteristiku školy). Tieto kontextové faktory môžu interpretovať nielen rozdiely vo výkonnosti, ale aj je preukazujú na súvislosti medzi výkonom žiaka a konkrétnymi rámcovými podmienkami, v ktorých je proces učenia/učenia sa realizovaný.  PISA zahŕňa všetky 3 sledované oblasti: čitateľskú, matematickú aj prírodovednú gramotnosť. Asi jedna polovica času vyhradeného na riešenie testov je venovaná tej oblasti, na ktorú štúdia kladie v danom cykle dôraz. Zvyšný čas je rovnomerne rozdelený medzi ostávajúce dve oblasti. V  štúdii PISA sa spravidla používa 13 variantov testov v tlačenej podobe, ktoré sa zadávajú žiakom v ich vyučovacom jazyku. Žiaci majú na ich vypracovanie čas 2 hodiny; vypĺňajú aj dotazníky, v ktorých poskytujú informácie o svojom domácom prostredí, ich kompletizácia trvá 30 minút. (PISA 2006). Výkonnostné testy okrem spomínaných oblastí zahŕňajú aj prierezové kompetencie, ako je schopnosť riešiť problémy a schopnosť autonómneho učenia sa.  V zmysle uvedeného internetového zdroja informovala prítomných o tom, čo sa meria v štúdii PISA. Úlohy použité v teste PISA sa len z časti zhodujú s úlohami tradične používanými v slovenskom vzdelávacom systéme v rámci prírodovedných predmetov. Dôvodom je predovšetkým odlišné chápanie prírodovedného vzdelávania (gramotnosti) v PISA meraniach. Základné prírodovedné vzdelanie 9 (prírodovedná gramotnosť) je definované v medzinárodnej štúdii PISA 2006 (s. 29) ako „schopnosť používať vedecké poznatky, identifikovať otázky a vyvodzovať dôkazmi podložené závery na pochopenie a tvorbu rozhodnutí o svete prírody a zmenách, ktoré v ňom v dôsledku ľudskej aktivity nastali.“ Dôraz v úlohách je zameraný na výstupy s nadväznosťou na osobné rozhodnutia v oblasti zdravia a životného prostredia.  V koncepte PISA meraní je možné pozorovať 3 aspekty prírodovednej gramotnosti:  1. Základná znalosť kľúčových vedeckých pojmov (napr. vývoj, pohyb).  2. Ovládanie typických prírodovedných spôsobov myslenia a pracovných postupov (napr. logické uvažovanie, argumentácia).  3. Spôsobilosť tieto vedomosti a zručnosti zmysluplne a primerane využiť v bežných životných situáciách.  K bodu 3:  Členovia klubu diskutovali o uvedenej problematike v zmysle uvedeného internetového zdroja, v ktorom sú konkretizované príklady úloh so zameraním na rozvoj prírodovednej gramotnosti, súčasne sa zhodli na tom, že v budúcnosti by bolo vhodné predložiť k analýze návrh použiteľného didaktického materiálu projektu.    K bodu 4:  V závere stretnutia prítomní prijali závery - uznesenie klubu.  Mgr. Jana Sabolová poďakovala prítomným za účasť, diskusiu. Súčasne navrhla termín  ďalšieho stretnutia v mesiaci apríl 2019 spresniť dodatočne na základe pracovnej vyťaženosti  členov klubu. |
| 1. **Závery a odporúčania:**   Uznesenie:  Členovia pedagogického klubu učiteľov prírodovedných predmetov:   1. vzali na vedomie: 2. informácie k meraniam PISA, 3. informácie o internetových zdrojoch k štúdiu prírodovednej gramotnosti. 4. Klub prírodovedných predmetov ukladá jej členom: 5. získať informácie a kompetencie pre rozvoj prírodovednej gramotnosti, 6. predložiť k analýze návrh použiteľného didaktického materiálu projektu. |

|  |  |
| --- | --- |
| 1. Vypracoval (meno, priezvisko) | Mgr. Jana Sabolová |
| 1. Dátum | 22.03.2019 |
| 1. Podpis |  |
| 1. Schválil (meno, priezvisko) | RNDr. Miriam Melišová-Čugová |
| 1. Dátum | 29.03.2019 |
| 1. Podpis |  |

**Príloha:**

Prezenčná listina zo stretnutia pedagogického klubu